hotchpotch/miracl-hf-unified huggingface dataset:
पारिजात वृक्ष (किन्तूर)
पारिजात वृक्ष (किन्तूर) उत्तर प्रदेश राज्य (भारत) के बाराबंकी जिला अंतर्गत किन्तूर ग्राम में स्थित पारिजात का वृक्ष है। भारत सरकार द्वारा संरक्षित यह वृक्ष सांस्कृतिक और पौराणिक दृष्टि से महत्वपूर्ण है। लोकमत इसका संबंध महाभारतकालीन घटनाओं से जोड़ता है।
ग्राम बरौलिया बाराबंकी जिला मुख्यालय से लगभग 38 किलोमीटर दूर पूर्व दिशा में स्थित है। इसी ग्राम में विश्व प्रसिद्ध पारिजात वृक्ष स्थित है। यह वृक्ष सरकार द्वारा संरक्षित है।
माना जाता है कि किन्तूर गांव का नाम पाण्डवों की माता कुन्ती के नाम पर है। जब धृतराष्ट्र ने पाण्डु पुत्रों को अज्ञातवास दिया तो पांडवों ने अपनी माता कुन्ती के साथ यहां के वन में निवास किया था। इसी अवधि में ग्राम किन्तूर में कुंतेश्वर महादेव की स्थापना हुयी थी। भगवान शिव की पूजा करने के लिए माता कुंती ने स्वर्ग से पारिजात पुष्प लाये जाने की इच्छा जाहिर की। अपनी माता की इच्छानुसार अर्जुन ने स्वर्ग से इस वृक्ष को लेकर यहां स्थापित कर दिया
दूसरी पौराणिक मान्यता यह है कि एक बार श्रीकृष्ण अपनी पटरानी रुक्मिणी के साथ व्रतोद्यापन समारोह में रैवतक पर्वत पर आ गए। उसी समय नारद अपने हाथ में पारिजात का पुष्प लिए हुए आए। नारद ने इस पुष्प को श्रीकृष्ण को भेंट कर दिया। श्रीकृष्ण ने इस पुष्प को रुक्मिणी को दे दिया और रुक्मिणी ने इसे अपने बालों के जूड़े में लगा लिया इस पर नारद ने प्रशंसा करते हुए कहा कि फूल को जूड़े में लगाने पर रुक्मिणी अपनी सौतों से हजार गुना सुन्दर लगने लगी हैं। पास में खडी हुयी सत्यभामा की दासियों ने इसकी सूचना सत्यभामा को दे दी। श्री कृष्ण जब द्वारिका में सत्यभामा के महल में पहुंचे तो सत्यभामा ने पारिजात वृक्ष लाने के लिए हठ किया। सत्यभामा को प्रसन्न करने के लिए स्वर्ग में स्थित पारिजात को लाने के लिए देवराज इंद्र पर आक्रमण कर पारिजात वृक्ष को पृथ्वी पर द्वारिका ले आये और वहां से अर्जुन ने इस पारिजात को किन्तूर में स्थापित कर दिया।
लोकमत इस वृक्ष की आयु 1000 -5000 वर्ष के बीच मानता है। इसके तने का परिमाप 50 फ़ीट और ऊंचाई लगभग 45 फ़ीट होगी।
इसका पुष्प श्वेत रंग का और सूखने पर सुनहले रंग का हो जाता है। इस वृक्ष में पुष्प बहुत ही कम संख्या में और कभी-कभी ही गंगा दशहरा (जून के माह) के अवसर पर लगते हैं। पुष्प सदैव रात्रि में ही पुष्पित होते हैं और प्रातः काल मुरझा जाते हैं। रात्रि के समय पुष्प पुष्पित होने पर इसकी सुगंध दूर-दूर तक फैल जाती है।
मृत्युज काठिन्य
मृत्युज काठिन्य (= मृत्यु जनित कठोरता ; Rigor mortis) , मृत्यु का तीसरा चरण है जो मृत्यु के पहचानने जाने योग्य लक्षणों में से एक है। यह मृत्यु के उपरान्त पेशियों में आने वाले रासायनिक परिवर्तनों के कारण होता है जिसके कारण शव के हाथ-पैर अकड़ने लगते है। (कड़े या दुर्नम्य) हो जाते हैं।) मृत्युज काठिन्य मृत्यु के ४ घण्टे बाद ही हो सकता है।
कठोरता सबसे पहले सिर में दिखाई देती है फिर थोड़े थोड़े समय में पूरे शरीर में दिखाए देने लग जाता है। पूरे शरीर में कठोरता आने के लिए १२ घंटे लेता है, शरीर में १२ घंटे रुकता है और १२ घंटे में शरीर से निकल जाता है। अगर शरीर में अकड़न सिर से पेहले किसी और अंग में दिखाई दे तो उस परिस्थिति को 'शव का ऐंठन' (Cadaveric spasm) कहते है।
कठोरता के क्षण की शुरुआत व्यक्ति के उम्र, लिंग, शारीरिक स्थिति, और मांसपेशियों का निर्माण से प्रभावित है। कठोरता के क्षण शिशु और बहुत छोटे बच्चो में नहीं दिखाई देता है।  कठोरता के क्षण कई कारणों से प्रभावित होता है। इसका एक कारण मुख्य करण परिवेश का तापमान (ambient temperature), जब तापमान ज़्यादा होता है तो कठोरता के क्षण की शुरुआत शीघ्र होती है। और जब तापमान कम या ठंडा होता है तो कठोरता के क्षण की शुरुआत देर से होती है।
कुंद आघात
यांत्रिक बल द्वारा शरीर को नुकसान पहुचने की वजह से जो अघात होता है, उसे कुंद आघात कहा जाता है।
भारती विष्णुवर्धन
भारती दक्षिण भारत की एक प्रमुख अभिनेत्री हैं। इन्होने कन्नड, तमिल, तेलुगु, हिन्दी और मलयालम सिनेमा में काम किया है। १९६७ की फिल्म मेहरबाँ से उन्होंने हिन्दी सिनेमा में सहायक अभिनेत्री के रूप में प्रवेश किया था। लव् इन बेंगलूर्(१९६६) सिनेमा के द्वारा कन्नड सिनेमा प्रवेश करनेवालि भारति बाद में तमिल, तेलुगु, हिन्दी और मलयालम भाषाओं के १५० से ज्यादा फिल्मो में काम किया है। पूरब और पश्चिम(१९७०), मस्ताना(१९७०), हम तुम और वो(१९७१), सब का साथी(१९७२), कुँवारा बाप और उत्तर दक्षिण इनके प्रमुख हिन्दी फिल्मे हैं। कन्नड में डॉ॰ राजकुमार के साथ सन्ध्याराग(१९६६), बंगारद मनुष्य(१९७२), दूरद बेट्ट(१९७३) जैसे प्रसिद्ध फिल्मो में काम किया है। डॉ॰ राजकुमार, अक्किनेनी नागेश्वर राव, शिवाजी गणेशन, दिलीप कुमार, एन.टी.रामराव, मनोज कुमार और विनोद खन्ना जैसे अभिनेताओंके साथ काम किया है।
कुचलन
जब किसी बिना धार वाली वस्तु से शरीर पर चोट पहुँचती है, तो उस जगह रक्त कोशिकाएँ फट जाती हैं पर कोई कटाव नही होता। रक्त कोशिकाओं के फटने से आस पास रक्त भर जाता है और उस जगह का सूजन आ जाती है। यह सूजन शुरुआत में नीले रंग की होती है और वक्त के साथ-साथ इसका रंग भी बदलता है। इस सूजन को नील या कुचलना कहते हैं! इस नील का आकर उस वस्तु के अनुसार पाया जाता है जिससे उसे चोट पहुँची है। नील और सूजन शरीर के नाज़ुक अंगो में ज़्यादा दिखती है, जैसे की पलकें, कान, होंठ आदि। कई बार सूजन जिस जगह चोट लगी है उस स्थान पर न होकर नाज़ुक स्थान पर दिखाई देती है, जैसे; सर पर चोंट का आभाव आँखों पर दिखाई देता है! इस प्रकार के नील को स्थानांतरित नील कहते हैं। नील का कारण किसी भी बिना धर वाली चीज़ से चोट लगना है। परन्तु कभी-कभी सम्वाद्नीय नील बाल शोषण,घेरेलु हिंसा और अनेक रक्त से जुड़े रोगों की चेतावनी भी हो सकता है।
नील और कुचलन का आकार गोल होता है। और यह आकर निर्भर करता है की किस वस्तु से चोंट लगी है।
फोरेंसिक ऑडियो
ऑडियो फॉरेंसिक क्षेत्र हैन्यायालयिक विज्ञान का ही जो संबंधित है अधिग्रहण, विश्लेषण, और ध्वनि रिकॉर्डिंग के मूल्यांकन का जो कानूनी कारवाई की एक अदालत में स्वीकार्य साक्ष्य के रूप में प्रस्तुत किया जाता है।  ऑडियो फॉरेंसिक में वो सबूत आते हैं जो ध्वनी से जुड़े हुए हैं। जेसे मोबाइल फ़ोन की रिकॉर्डिंग, लोगो की दी गये हुए गवाही, किसी अपराधिक स्थान पर मिले सबूत आदि।  ऑडियो फॉरेंसिक कई प्रयोगशाला मैं अलग से विभाग है और कई प्रयोगशाला मैं फॉरेंसिक भौतिक विज्ञान के विभाग मैं आता है।  इनका मुख्य काम है आधुनिक ऑडियो फोरेंसिक, डिजिटल सिग्नल प्रोसेसिंग के व्यापक उपयोग करता है।  डिजिटल सिग्नल प्रोसेसिंग जो आसानी से और जल्दी विश्लेषण कर के परिणाम देदेता है।
ऑडियो फोरेंसिक तकनीक में हाल के अग्रिमों आवाज बॉयोमीट्रिक्स और बिजली के नेटवर्क आवृत्ति विश्लेषण शामिल हैं।
कृन्तक दाँत
कृन्तक दाँत (incisor teeth) कई स्तनधारियों के मुँह में आगे की ओर उपस्थित दाँत होते हैं। मानवों में इनका प्रयोग आगे से खाने के टुकड़ों को पकड़ने व काटने के लिये करा जाता है। कुत्तों, बिल्लियों, बाघों में यह छोटे होते हैं और इनकी बजाए रदनक (canine) बड़े होते हैं। हाथियों में कृन्तक दाँत बहुत बड़े और चाप (आर्क) में मुड़े हुए होते हैं और हाथियों की एक बड़ी पहचान हैं। चूहों जैसे:- कृन्तक (rodent) प्राणियों में यह दाँत उभरे हुए होते हैं और कुतरने के काम आते हैं - इन प्राणियों के जीववैज्ञानिक गण का हिन्दी नाम ही इन्हीं दाँतों पर रखा गया है।
दिलीप ट्रॉफी 2016
2016 दिलीप ट्रॉफी, दिलीप ट्रॉफी भारत में एक प्रथम श्रेणी क्रिकेट टूर्नामेंट के 55 वें मौसम हो जाएगा। जून 2016 में, भारतीय क्रिकेट कंट्रोल बोर्ड (बीसीसीआई) ने घोषणा की कि टूर्नामेंट दिन-रात के मैचों की सुविधा होगी और गुलाबी गेंद का प्रयोग किया जाएगा। टूर्नामेंट तीन टीमों ने चुनाव लड़ा जाएगा।
अगस्त 2016 में बीसीसीआई ने पुष्टि की है कि तीन टीमों इंडिया रेड, इंडिया ब्लू और इंडिया ग्रीन एक राउंड रोबिन लीग चरण में खेलना होगा। अंतिम के साथ पांच दिनों पिछले करने के लिए, 10 सितंबर को शुरू करने के लिए अनुसूचित इन मैचों में से प्रत्येक को चार दिनों के लिए पिछले जाएगा।
फौलादी सिंह
फौलादी सिंह (अंग्रेजी; सत्तर एवं अस्सी के दशक में भारत का एक लोकप्रिय विज्ञान-फंतासी आधारित कॉमिक्स किरदार है, जिसे पूरी मानवता की रक्षक के तौर पर जाना जाता है। उन दिनों कॉमिक्स उनकी कॉमिक्स काफी आगे हुआ करती थी, कम से कम, जब भारत में अस्सी के शुरुआती दशक दौरान, कार्टून/कॉमिक्स दृश्यों का महज आगमन हो ही रहा था।  भारतीय हिंद महासागर स्थित छोटे से द्वीप पर, बेहद विलक्षण कोटि के वैज्ञानिक डॉ॰ जॉन अपने प्रयोगशाला में, फौलादी सिंह उर्फ फौलाद को कई परम वैज्ञानिक शक्तियों से बलवान बनाने साथ एक विशेष पोशाक से भी लैस कराते हैं ताकि वह पृथ्वीवासियों एवं बाहरी अंतरिक्ष की सुरक्षा कर सकें। उसका साथी, लम्बू, एक अद्भुत घोल जिसे डॉ॰ जॉन ने बनाया था, उसे पी लेने बाद उसका आकार सूक्ष्म (बमुश्किल नौ इंच) हो जाता है, जिसके बाद वह उसके कई अंतरिक्षीय अभियान में सहायता करता है। डॉ॰ जॉन, फौलाद एवं लम्बू की मदद में डॉर्फ रॉकेट (स्वाचालित), मास्टर कंप्यूटर भारत एवं अंतरिक्षक भी साथ देते हैं, जो बतौर प्रहरी, परग्रहियों से पृथ्वी की सुरक्षा करने एवं अन्य आकाशगंगाओं से आक्रमणियों से बचाने तथा पड़ोसी विरोधी ग्रह की गतिविधियों की सूचना देने का कार्य करता है।
प्रारंभिक फौलादी सिंह सिरिज की कहानी लिखने का कार्य डायमंड कॉमिक्स के राजीव करते थे, लेकिन आशू उर्फ अश्विनी द्वारा कहानी लिखने एवं जुगल किशोर एवं अधिकांश में भारत मकवाना द्वारा चित्रण बाद कॉमिक्स की लोकप्रियता में काफी इजाफा हुआ। डायमंड कॉमिक्स समुदाय के अपने दूसरे लोकप्रिय किरदारों जैसे चाचा भतीजा, लम्बू मोटू, ताउजी, चाचा चौधरी, राजन इकबाल तथा अंकुर के साथ मल्टीस्टार्र कॉमिक्स में उनको देखा गया।
भगवानदीन आर्य कन्या स्नातकोत्तर महाविद्यालय
भगवानदीन आर्यकन्या पी0 जी0 कालेज उत्तर प्रदेश के लखीमपुर-खीरी में स्थित एक कन्या महाविद्यालय है। संस्था का नामकरण आर्य विचारों के मर्मज्ञ विद्वान् पंडित भगवानदीन के नाम पर है। स्वामी दयानन्द सरस्वती के स्वप्नों को साकार रूप देने में अग्रगण्य यह कन्या महाविद्यालय जनपद में स्त्री शिक्षा का महत्वपूर्ण स्तम्भ है।
सुशीला चानू
सुशीला चानू () (जन्म २५ फरवरी १९९२) एक भारतीय मणिपुर राज्य से महिला हॉकी खिलाड़ी है। ये भारतीय महिला हॉकी टीम की कप्तान भी है। इन्होंने भारत की ओर से ब्राजील के रियो डि जेनेरियो में आयोजित किये गए 2016 ग्रीष्मकालीन ओलम्पिक में प्रतिनिधित्व किया।
के वी शर्म
के वी वेंकटेश्वर शर्म (1919–2005) भारत के विज्ञान-इतिहासकार थे। उन्होने केरल गणित सम्प्रदाय एवं ज्योतिष के इतिहास पर विशेष कार्य किया। केरल गणित सम्रदाय के अनेकों उप्लब्धियों को प्रकाश में लाने का श्रेय के वी शर्म को जाता है। उन्होने पंजाब विश्वविद्यालय से १९७७ में पीएचडी की।
कामदगिरि
कामदगिरि , चित्रकूट तीर्थ स्थल का सबसे प्रमुख तथा सबसे प्राचीन है । ऐसी मान्यता है कि कामदगिरि पर्वत की परिक्रमा करने से लोगों की सभी मनोकामनाएं पूर्ण होती हैं। यहां हर साल लाखों श्रद्धालु अपनी मनोकामनाएं लेकर आते हैं तथा नंगे पैर परिक्रमा लगाते हैं । कामदगिरि के मुख्य देव भगवान कामता नाथ हैं।
यह उत्तर प्रदेश के चित्रकूट और मध्य प्रदेश के सतना जिले की सीमा पर स्थित है। कामदगिरि का कुछ भाग उत्तर प्रदेश में और कुछ हिस्सा मध्य प्रदेश में आता है। इसलिए कानून व्यवस्था दोनों प्रदेश अपने-अपने क्षेत्र में सम्हालते हैं। कानपुर सेंट्रल स्टेशन से चित्रकूट धाम (कर्वी ) रेलवे स्टेशन की दूरी 213 किलोमीटर है।
इसके दर्शन और परिक्रमा मात्र से दर्शनार्थी -श्रद्धालु के सभी मनोरथ पूर्ण हो जाते हैं। इसीलिये इसे कामदगिरि कहते हैं। इस गिरिराज का यों तो महत्व अनादिकाल से चला आ रहा है लेकिन भगवान राम द्वारा वनवास अवधि में लघु भ्राता लक्ष्मण और जनक नंदिनी सीता के साथ यहां प्रवास करने पर इसकी महत्ता और बढ़ गयी। वैसे तो पूरे वर्ष यहां दर्शनार्थियों का आवागमन लगा रहता है लेकिन चैत्र मास में रामनवमी, दीपावली और प्रति मास की अमावस्या को यहां लगने वाले मेले के अवसर पर अत्यधिक भीड़ होती है। दीपावली चित्रकूट में दीपावली का मेला सबसे बड़ा मेला होता है यहां लाखों की तादात में श्रद्धालु दूर-दूर से आते हैं और कामदगिरि की परिक्रमा लगाते हैं तथा दीपदान करते हैं । वास्तव में दीपावली में यहां का दृश्य देखने योग्य होता है, दीपावली में तरह-तरह लोग, तरह-तरह की चीजें तथा तरह-तरह की कलाकृति देखने को मिलती है। यह मेला धनतेरस से शुरू होता है तथा दीपावली के 1 दिन बाद तक चलता है।
चित्रकूट का सबसे महत्वपूर्ण स्थान कामदगिरि है। रामघाट से स्नान करने के बाद अधिकतर लोग कामदगिरि के मुख्य दरवाजे पर आते हैं और यहीं से परिक्रमा प्रारम्भ करते हैं। यात्रा रामघाट से प्रारम्भ होती है। रामघाट वह घाट है जहां प्रभु राम नित्य स्नान करते थे।  मन्दाकिनी और पयस्विनी के संगम स्थल रामघाट पर ही श्री राम ने अपने पिता दशरथ का पिंडदान किया था। यह वही प्रसिद्ध घाट है जिसके बारे कहा गया है कि : चित्रकूट आने वाले श्रद्धालु कामदगिरि पर्वत की पांच किलोमीटर की परिक्रमा कर अपनी मनोकामनाएं पूर्ण होने की कामना करते हैं। इसी पर्वत के तल पर कामतानाथ का मंदिर स्थित विध्य पर्वत पर हनुमान धारा में हनुमान जी की एक विशाल मूर्ति के सामने तालाब में झरने से पानी गिरता है। कहा जाता है कि यह धारा श्रीराम ने लंका दहन से आये हनुमान के आराम के लिए बनवाई थी। हनुमान धारा के ऊपर सीता रसोई है।
कामदगिरि परिक्रमा का मार्ग बहुत ही स्वच्छ और सुंदर है । लोगों को परिक्रमा लगाते समय किसी भी परेशानी का सामना नहीं करना पड़ता । कामदगिरि परिक्रमा लगाते समय अनेकों प्राचीन मंदिर मिलते हैं। कामदगिरि परिक्रमा की पूरी दूरी लगभग 5 किलोमीटर है।  कामदगिरि के चारों ओर पक्का परिक्रमा मार्ग बना हुआ है। इस मार्ग की परिमाप लगभग ५ किलोमीटर है। परिक्रमा मार्ग के चारों ओर अनेक देवालय बने हुए हैं जिनमें राममुहल्ला , मुखारविन्दु , साक्षी गोपाल , भारत-मिलाप (चरण-पादुका ) एवम पीली कोठी अधिक महत्वपूर्ण हैं।
कामदगिरि परिक्रमा मार्ग में भरत मिलाप मंदिर तथा लक्ष्मण पहाड़ी भी है , लक्ष्मण पहाड़ी में लोग सीढ़ियों तथा रोप-वे से भी जाते हैं लक्ष्मण पहाड़ी से कामदगिरि पर्वत का बहुत ही मनोहर दृश्य दिखता है ।
गणेश दैवज्ञ
गणेश दैवज्ञ (जन्म : सन् १५०७) एक खगोलविद थे। उनके द्वारा रचित ग्रहलाघव प्रसिद्ध ग्रन्थ है। इसके अलावा बुद्धिविलासिनी टीका भी प्रसिद्ध है। 'ताजकभूषण'कार गणेश और 'जातकालंकार' के कर्ता गणेश, ये दोनों ग्रहलाघवकार गणेश से भिन्न हैं।
गणेश के पिता व गुरु केशव माता लक्ष्मी के गर्भ में श्री भगवान गणेश के अवतार स्वरूप गणेश दैवज्ञ का जन्म शके १४२९ (ई० सन् १५०७) में हुआ। गणेश ने अपनी तेरह वर्ष की छोटी अवस्था में ही ग्रहलाधव करण ग्रन्थ की रचना कर ली थी, यह चिरात जनश्रुति प्रसिद्ध है । ग्रहलाघव करण ग्रन्थ के आरम्भ में शक १४४२ से अहर्गण साधन किया है, जिससे १४४२-१४२९ = १३ वर्ष ज्ञात होता है ।
ग्रहलाघव ग्रन्थ के अध्ययन से यह ज्ञात होता है कि लम्बे-चौड़े अरबों संख्या के अङ्कों का अपवर्तनाङ्क समझ कर उनके स्थान पर छोटे अपवर्त्तित अंकों के माध्यम से, तथा ज्याचाप की क्लिष्ट गणित पद्धति के स्थान पर सर्वसुलभ लघु प्रणाली का प्रचलन के कारण से इस ग्रहसाधन ग्रन्थ की ‘ग्रहलाघव' संज्ञा हुई है।
बुद्धिविलासिनी में गणेश दैवज्ञ ने गणित की परिभाषा निम्नवत की है-
गणेश ने अपना गणित ग्रन्थ ‘ग्रहलाघव’ सन् 1521 के आस-पास आरम्भ किया। ग्रहगणित पर गणेश की जितनी कृतियाँ प्रचलित हैं, उतनी अन्य किसी की नहीं। ज्योतिष पर भी गणेश ने कार्य किया है। इन्होंने भास्करकृत ‘लीलावती’ की टीका लिखी थी। इसी टीका में उन्होंने गुणन की एक विधि का वर्णन किया है जो 8वीं शती या उससे पहले के हिंदुओं को स्मरण थी। जब गणेश ने इसका उल्लेख किया तो वह सहज ही अरब पहुंची और अन्य यूरोपीय देशों में भी। पसियोली के ‘सूमा’ नामक ग्रंथ में भी इसका उल्लेख मिलता है।
आचार्य गणेश ने—ग्रहलाघव, लघुतिथि चिन्तामणि, वृहत्तिथि चिन्तामणि, सिद्धान्त शिरोमणि टीका, लीलावती टीका, विवाह वृन्दावन टीका, मुहूर्त तत्व टीका, श्राद्धादिनिर्णय, छन्दोऽर्णव टीका, सुधीरञ्जनी, तर्जनीयन्त्रम्, कृष्ण जन्माष्टमी निर्णय, होलिका निर्णय, इत्यादि अनेक ग्रन्थों की रचना से ज्योतिषशास्त्र का भण्डार भरा है। ज्योतिष शास्त्र के प्रगल्भ पाण्डित्य विशेष के साथ-साथ आचार्य गणेश की अन्य रचनाओं से यह स्पष्ट परिलक्षित होता है कि श्री गणेश में काव्य साहित्यादि का पूर्ण एवं व्यापक पाण्डित्य है।
बृहत्तिथ्यादि में स्वयं आचार्य गणेश का कथन उल्लेख्य है-
सम्प्रति यह आशा की जा सकती है कि वर्तमान दृश्य एवम् अदृश्य पञ्चाङ्गों का भयंकर विवाद उक्त प्रमाणों से समाप्त हो जा सकेगा।
ग्रहलाघव पर टापरग्रामस्थ गङ्गाधर की शक १५०८ की टीका है। मस्सारि की टीका शक १५२४ की और विश्वनाथ की शक १५३४ के आसपास की है। उसमें उदाहरण है। इस टीका को उदाहरण भी कहते हैं।
बृहचिन्तामणि में कोष्ठक अधिक होने से कारण प्रायः उससे कोई गणित नहीं करता। लघुचिन्तामणि से गणित किया जाता है। इसमें अंक ही अधिक हैं। क्रमशः बढ़ते-बढ़ते इसमें अशुद्धियां बहुत हो गयी हैं। बृहच्चिन्तामणि पर विष्णु दैवज्ञ की सुबोधिनी नाम की टीका है। उसमें उपपति है। लघुचिन्तामण पर यज्ञेश्वर नामक ज्योतिषी ने 'चिन्तामणिकान्ति' नाम की टीका की है। उसमें उपपत्ति है। तर्जनीयन्त्र कालसाधनोपयोगी है। उसे प्रतोदयन्त्र भी कहते हैं। उस पर सखाराम की और सङ्गमेश्वरनिवासी गोपीनाथ की टीकाएँ हैं। गोपीनाथ के पिता का नाम भैरव और पितामह को राम था।
शतावधानी गणेश
शतावधानी आर गणेश (४ दिसम्बर १९६२) अवधानविद, बहुभाषाविद, संस्कृत एवं कन्नड लेखक तथा अनेकों भाषाओं में आशु कविता करने वाले विद्वान हैं। उन्होने कन्नड, संस्कृत, तेलुगु और प्रकृत में १००० से अधिक अवधान किये हैं।
दीप ग्रेस एक्का
दीप ग्रेस एक्का () (जन्म ०३ जून १९९४) एक भारतीय उड़ीसा की महिला हॉकी खिलाड़ी है। ये उड़ीसा के सुंदरगढ़ ज़िले के लुलकीदिही गांव की निवासी है।
दुर्गा मल्ल
मेजर दुर्गा मल्ल (1 जुलाई 1913 - 25 अगस्त, 1944), आजाद हिन्द फौज के प्रथम गोरखा सैनिक थे जिन्होने भारत की स्वतन्त्रता के लिये अपने प्राणों की आहुति दी।
दुर्गामल्ल का जन्म १ जुलाई १९१३ को देहरादून के निकट डोईवाला गाँव में गंगाराम मल्ल छेत्री के घर हुआ था जो गोरखा राइफल्स में नायब सूबेदार थे। माताजी का नाम श्रीमती पार्वती देवी छेत्री था। बचपन से ही वे अपने साथ के बालकों में सबसे अधिक प्रतिभावान और बहादुर थे। उन्होने गोरखा मिलिटरी मिडिल स्कूल में प्रारंभिक शिक्षा हासिल की, जिसे अब गोरखा मिलिट्री इंटर कॉलेज के नाम से जाना जाता है।
दिसम्बर 1941 में जापानियों ने दक्षिण पूर्व एशियाई क्षेत्र में तैनात मित्र सेना पर हमला करके युद्ध की घोषणा कर दी। सन 1931 में मात्र 18 वर्ष की आयु में दुर्गा मल्ल गोरखा रायफल्स की 2/1 बटालियन में भर्ती हो गए। उन्हें संकेत प्रशिक्षण (सिगनल ट्रेनिंग) के लिए महाराष्ट्र भेज दिया गया। लगभग 10 वर्ष तक सेना में सेवारत रहने के पश्चात् जनवरी, 1941 में (युद्ध के लिए विदेश जाने से पूर्व) अपने घरवालों से विदा लेने धर्मशाला गए, और वहीं ठकुरि परिवार की कन्या शारदा देवी के साथ उनका विवाह हुआ। अप्रैल 1941 में दुर्गा मल्ल की टुकड़ी सिकन्दराबाद पहुंची जहां से उसे आगे विदेश रवाना होना था। अपने सैनिक धर्म को निभाते हुए 23 अगस्त 1941 को बटालियन के साथ मलाया रवाना हुए।
8 दिसंबर 1941 को मित्र देशों पर जापान के आक्रमण के बाद युद्ध की घोषणा हो गई थी। इसके परिणामस्वरूप जापान की मदद से 1 सितम्बर 1942 को सिंगापुर में आजाद हिन्द फौज का गठन हुआ, जिसमें दुर्गा मल्ल की बहुत सराहनीय भूमिका थी। इसके लिए मल्ल को मेजर के रूप में पदोन्नत किया गया। उन्होने युवाओं को आजाद हिन्द फ़ौज में शामिल करने में बड़ा योगदान दिया। बाद में गुप्तचर शाखा का महत्वपूर्ण कार्य दुर्गा मल्ल को सौंपा गया। 27 मार्च 1944 को महत्वपूर्ण सूचनाएं एकत्र करते समय दुर्गा मल्ल को शत्रु सेना ने मणिपुर में कोहिमा के पास उखरूल में पकड़ लिया।
युद्धबंदी बनाने और मुकदमे के बाद उन्हें बहुत यातना दी गई। 15 अगस्त 1944 को उन्हें लाल किले की सेंट्रल जेल लाया गया और दस दिन बाद 25 अगस्त 1944 को उन्हें फांसी के फंदे पर चढ़ा दिया गया।
कनकलता बरुआ
कनकलता बरुआ ((22 दिसम्बर 1924 – 20 सितम्बर 1942)) भारत की स्वतन्त्रता सेनानी थीं जिनको अंग्रेजों ने १९४२ के भारत छोड़ो आन्दोलन के समय गोली मार दी। उन्हें बीरबाला भी कहते हैं। वे असम की निवासी थीं।
कोन्नेगंती हनुमंतु
कोन्नेगंती हनुमंतु भारत के एक स्वतन्त्रता सेनानी थे जिन्होने ब्रिटिश सरकार के कर (टैक्स) के विरुद्ध विद्रोह का नेतृत्व किया। ब्रिटिश जनरल रदरफोर्ड ने उन्हें फाँसी दे दी।
चाल विश्लेषण
चाल विश्लेषण एक व्यवस्थित अध्ययन है मानव की चाल का, जो उपयोगी है मानव की पहचान करने मे। व्यक्ति की पहचान करने के लिए चाल विश्लेषण के लिए शरीर आंदोलनों, शरीर यांत्रिकी और मांसपेशियों की गतिविधि को मापा जाता है।  चाल विश्लेषण की स्थिति चलने के लिए उनकी क्षमता को प्रभावित करने के साथ, का आकलन करने की योजना है, और व्यक्तियों के इलाज के लिए किया जाता है।
चाल विश्लेषण प्रयोगशाला मे बहुत सरे कैमरे लगे होते है। जहा विश्लेषण होना होता है चलने की जगह पर चारो तरफ कैमरे और विडियो लगे होते है जो कंप्यूटर से जुड़े हुए होते है।  जिस व्यक्ति का विश्लेषण करना होता है उसकी सारी शरीरी गतिविधियों पर नजर रखी जाती है। व्यक्ति को खुला माहोल दिया जाता है की वह आराम से बिना किसी बेचैनी से विश्लेषण हो सखे।  कई प्रयोगशालाओं भी , उदाहरण के लिए , पैर की एक मांसपेशियों की विद्युत गतिविधि या विद्युतपेशीलेख (ईएमजी) का पता लगाने के लिए सतह इलेक्ट्रोड त्वचा से जुड़ी का उपयोग किया जाता है।
चाल विश्लेषण संग्राहक है या कई कारकों द्वारा संशोधित किया है, और सामान्य चाल पैटर्न में परिवर्तन क्षणिक या स्थायी हो सकता है। कारकों विभिन्न प्रकार के हो सकते हैं:मापदंडों के चाल विश्लेषण के लिए ध्यान में रखा इस प्रकार हैं:
नाच्यौ बहुत गोपाल
नाच्यौ बहुत गोपाल अमृतलाल नगर द्वारा लिखित प्रसिद्ध उपन्यास है |
यथार्थवाद (कला)
सामाजिक यथार्थवाद का सम्बंध सामाजिक यथार्थवाद से है। यह एक अंतराष्ट्रीय कला आन्दोलन है। उन्नीसवीं शताब्दी के उत्तरार्ध में यूरोपीय देशों में चित्रकारों, फोटोग्राफरों तथा फिल्म निर्माताओं ने उसकी शुरुआत की। सन् 1900 के आसपास रॉवर्ट हेनरी के नेतृत्व में यथार्थवादी कलाकारों ने अमेरिकी प्रभाववाद को चुनौती दी।
फीया
फीया या मारमोट (marmot) एक प्रकार की बड़ी गिलहरी होती है। इसकी १५ जातियाँ ज्ञात हैं जो सभी मारमोटा (marmota) जीववैज्ञानिक गण में आती हैं। कुछ जातियाँ पहाड़ी क्षेत्रों में रहती हैं, जैसे कि भारतीय उपमहाद्वीप के हिमालय, लद्दाख़ और देओसाई पठार; तिब्बत; यूरोप के ऐल्प्स पर्वत, कारपैथी पर्वत, पिरिनी पर्वत और अन्य क्षेत्र; उत्तर अमेरिका के रॉकी पर्वत, कास्केड पर्वत और अन्य क्षेत्र, इत्यादि। कुछ जातियाँ घासभूमि पसंद करती हैं और उत्तर अमेरिका की प्रेरी घासभूमि और एशिया व यूरोप की स्तेपी घासभूमि में निवास करती हैं। ध्यान दें कि उत्तर अमेरिका में मिलने वाला प्रेरी डॉग (prairie dog) देखने में इस से मिलता जुलता है लेकिन वह मारमोटा गण में शामिल नहीं और जीववैज्ञानिक दृष्टि से फीया नहीं माना जाता।
भारत में फीया की दो जातियाँ मिलती हैं:
फीया ज़मीन में बने बिलों में रहना का आदि हैं हालांकि कुछ जातियाँ पत्थर के ढेरों में भी रहते हैं। फीये सर्दियों में शीतनिष्क्रियता (हाईबर्नेशन) दिखाते हैं। फीये आपस में सीटियों से एक-दूसरे से बात करते हैं और अक्सर एक-दूसरे को समीपी ख़तरों से सावधान करते रहते हैं। मुख्य रूप से फीये शाकाहारी हैं और घास, बेरियाँ, लाइकन, हरिता (मॉस), जड़ें और फूल खाते हैं।
वन्यजीव न्यायालयिक विज्ञान
वन्यजीव न्यायालयिक विज्ञान (wildlife forensic science) न्यायालयिक विज्ञान की वह शाखा है जिसमें वन्य जीवन से जुड़े कानूनी मामले आते हैं। उदाहरण के लिए संरक्षित वन्यजीवों के अंग बेचना या उनकी चोरी करना, अन्य देश से प्रतिबंधित वन्यजीव उत्पाद मँगाना, खरीदना या बेचना।
कई देशों में वन्यजीव न्यायालयिक विज्ञान की प्रयोगशालाएं स्थापित की गई हैं।  जंगली जानवरो को जीवित पकड़ना या उनकी मृत देह या उसके किसी भाग का व्यापार करना कानूनी अपराध है। इन अपराधों पर अंकुश लगाने के लिए भारत सरकार ने कई कानून और नियम बनाए हैं। जेसे की वन्यजीव संरक्षण अधिनियम १९७२। उन अपराधों के लिए जिसमें वन्य जीव (या उनके शरीर के अंश)— जो कि इस अधिनियम की सूची 1 या सूची 2 के भाग 2 के अंतर्गत आते हैं— उनके अवैध शिकार, या अभ्यारण या राष्ट्रीय उद्यान की सीमा को बदलने के लिए दण्ड तथा जुर्माने की राशि बढ़ा दी गई है। अब कम से कम कारावास 3 साल का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 10,000- है। दूसरी बार इस प्रकार का अपराध करने पर यह दण्ड कम से कम 3 साल की कारावास का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 25,000/- है। वन्यजीव न्यायालयिक विज्ञान कई क्षेत्रों में उपयोगी है। यह वन्य जीव संबंधी कई तथ्यों का पता लगा सकता है। जैसे कि-
गोम्मटगिरि
गोम्मटगिरि मैसूर से २० km की दूरी पर स्थित एक शहर है।. गोम्मटगिरि कर्नाटक राज्य की मैसूर ज़िले के हुंसुर तालुक के बिलिकेरे में स्थित है।
गोम्मटगिरि एक प्रख्यात जैन तीर्थ है। यहाँ भगवान बाहुबली की ७०० वर्ष प्राचीन मूर्ति है। यह मूर्ति जिसे गोम्मटेशवर भी कहा जाता है, ५० मीटर ऊँची पहाड़ी के ऊपर स्थित है। पहाड़ी को श्रवण गुड्डा के नाम से जाना जाता है। गोम्मटेश्वर मूर्ति विजयनगर काल की ग्रेनाइट से बनी रचना है। स्थानीय लोगों के अनुसार यह पूरा क्षेत्र २ शताब्दी के बाद से जैन अनुयायियों के लिए एक प्रमुख केन्द्र रहा है।
गोम्मटगिरि में स्थित २० फीट ऊँची प्रतिमा श्रवण बेलगोला की गोम्मटेश्वर मूर्ति से काफ़ी मिलती है, बस आकार में छोटी है।  इतिहासकारों इस प्रतिमा को प्रारंभिक विजयनगर काल का बताते हैं।.
गोम्मटगिरि पर स्थित प्रतिमा के क्षतिग्रस्त होने के कारण मौजूद है। स्थानीय क्षेत्र में हो रहे उत्खनन और विस्फोट से प्रतिमा में दरार देखी जा सकती है।
कुशल कोंवार
कुशल कोंवार ( ; १९०५ - जून, १९४३) भारत के एक स्वतन्त्रता सेनानी थे जिन्हें भारत छोड़ो आन्दोलन के अन्तिम चरण में १९४२-४३ में अंग्रेजों ने फाँसी दी। वे असम के निवासी थे।
मनिराम देवान
मनिराम दत्त बरुआ (17 अप्रैल, 1806 – 26 फरवरी, 1858), असम के एक सामन्त थे जिन्हें १८५७ के प्रथम स्वतन्त्रता संग्राम में अंग्रेजों ने फाँसी दे दी। उन्होने असम में पहला चाय बगान स्थापित किया था। पहले वे अंग्रेजों के सहयोगी थे किन्तु १८५७ में उन्होने उनके विरुद्ध होकर भारत की जनता का साथ दिया। वे मनिराम देवान के नाम से अधिक प्रसिद्ध हैं।
शिरीषकुमार मेहता
शिरीषकुमार मेहता (28 दिसम्बर, 1926 – 9 सितम्बर, 1942) भारत के एक स्वतन्त्रता सेनानी एवं क्रान्तिकारी थे। शिरीष कुमार ने भारत के स्वतंत्रता स्वतंत्रता संग्राम में अपने पांच साथियों के साथ अपने प्राणों को न्योछावर किया था।
शिरीषकुमार का जन्म नंदूरबार गाँव में हुआ था जो महाराष्ट्र- गुजरात सीमा पर बसा एक छोटा सा गाँव है। नंदुरबार की पहचान एक व्यापारी नगर के तौर पर की जाती है। इसी गांव में एक गुजराती व्यापारी के घर में सन 1926 में शिरीष कुमार का जन्म हुआ था। वे अपने माता-पिता की अकेली संतान थे। बचपन से शिरीष कुमार अपनी माता से स्वतंत्रता संग्राम की कहानियां सुनते थे। ऐसा माना जाता है कि शिरीष कुमार पर आजाद हिंद फौज के संस्थापक के सुभाष चंद्र बोस का अच्छा खासा प्रभाव था। शिरीष कुमार जब 12 साल के थे तभी से वह अपने दादाजी के साथ तिरंगा उठाकर आजादी के आंदोलन में शामिल हो जाते थे।
सन 1942 में भारत छोड़ो आन्दोलन शुरू हुआ। उसके बाद हर गांव में तिरंगा लेकर लोग 'वंदे मातरम', 'भारत माता की जय' का जय घोष लेकर निकल पड़े। 9 मार्च 1942 को नंदुरबार में एक बड़ी रैली निकाली गई। उस रैली में शिरीष कुमार तिरंगा लेकर रैली का नेतृत्व करने लगे। उस समय उनकी उम्र मात्र 16 वर्ष थी। अपनी मातृभाषा गुजराती में घोषणा देने लगे। 'नहीं शमसे' 'नहीं शमसे' निशान भूमि भारतभूनी', भारत माता की जय, वंदे मातरम , उनके अंदर उनके अंदर पूरी तरह से मातृभूमि के लिए एक अलग ही जोश था।
जब रैली शहर के बीचो बीच पहुंची तब अंग्रेज पुलिस अफसर ने रैली पर लाठीचार्ज करने का आदेश दे दिया। लेकिन शिरीष कुमार अपने साथियों के साथ रैली में डटे रहे और भारत माता की जय वंदे मातरम का जयघोष करना जारी रखा। इस बात से अंग्रेज अफसर काफी गुस्से में आ गया, और उसने प्रदर्शन करने वाले लोगों के ऊपर बंदूक तान दी। शिरीष कुमार उन प्रदर्शन करने वालों के आगे खड़े हो गए और अंग्रेज अफसर को बड़े गुस्से में सुनाया। 'अगर तुम्हें गोली मारनी है तो पहले मुझे मारो' और तिरंगा हाथ में लहराते हुए अंग्रेज अफसर के सामने नारा लगाने लगे 'वंदे मातरम -वंदे मातरम' । इससे अंग्रेज अफसर को और गुस्सा आया और उसने शिरीष कुमार के सीने में चार गोलियां मार दी। और उनके साथ में उनके साथी लाल-लाल धनसुख लालवानी, शशिधर केतकर, घनश्याम दास शाह इन इन लोगों को गोली मार कर शहीद कर दिया गया।
मातंगिनी हाजरा
मातंगिनी हाजरा (19 अक्टूबर 1870 ) भारत की क्रान्तिकारी थीं। उन्हें 'गाँधी बुढ़ी' के नाम से जाना जाता था।
मातंगिनी हाजरा का जन्म पूर्वी बंगाल (वर्तमान बांग्लादेश) मिदनापुर जिले के होगला ग्राम में एक अत्यन्त निर्धन परिवार में हुआ था। गरीबी के कारण 12 वर्ष की अवस्था में ही उनका विवाह ग्राम अलीनान के 62वर्षीय विधुर त्रिलोचन हाजरा से कर दिया गया। इस पर भी दुर्भाग्य उनके पीछे पड़ा रहा। छह वर्ष बाद वह निःसन्तान ही विधवा हो गयीं। पति की पहली पत्नी से उत्पन्न पुत्र उससे बहुत घृणा करता था। अतः मातंगिनी एक अलग झोपड़ी में रहकर मजदूरी से जीवनयापन करने लगीं। गाँव वालों के दुःख-सुख में सदा सहभागी रहने के कारण वे पूरे गाँव में माँ के समान पूज्य हो गयीं।
1932 में गान्धी जी के नेतृत्व में देश भर में स्वाधीनता आन्दोलन चला। वन्देमातरम् का घोष करते हुए जुलूस प्रतिदिन निकलते थे। जब ऐसा एक जुलूस मातंगिनी के घर के पास से निकला, तो उसने बंगाली परम्परा के अनुसार शंख ध्वनि से उसका स्वागत किया और जुलूस के साथ चल दी। तामलुक के कृष्णगंज बाजार में पहुँचकर एक सभा हुई। वहाँ मातंगिनी ने सबके साथ स्वाधीनता संग्राम में तन, मन, धन से संघर्ष करने की शपथ ली।
मातंगिनी को अफीम की लत थी; पर अब इसके बदले उनके सिर पर स्वाधीनता का नशा सवार हो गया। 17 जनवरी, 1933 को ‘करबन्दी आन्दोलन’ को दबाने के लिए बंगाल के तत्कालीन गर्वनर एण्डरसन तामलुक आये, तो उनके विरोध में प्रदर्शन हुआ। वीरांगना मातंगिनी हाजरा सबसे आगे काला झण्डा लिये डटी थीं। वह ब्रिटिश शासन के विरोध में नारे लगाते हुई दरबार तक पहुँच गयीं। इस पर पुलिस ने उन्हें गिरफ्तार कर लिया और छह माह का सश्रम कारावास देकर मुर्शिदाबाद जेल में बन्द कर दिया।
1935 में तामलुक क्षेत्र भीषण बाढ़ के कारण हैजा और चेचक की चपेट में आ गया। मातंगिनी अपनी जान की चिन्ता किये बिना राहत कार्य में जुट गयीं। 1942 में जब ‘भारत छोड़ो आन्दोलन’ ने जोर पकड़ा, तो मातंगिनी उसमें कूद पड़ीं। आठ सितम्बर को तामलुक में हुए एक प्रदर्शन में पुलिस की गोली से तीन स्वाधीनता सेनानी मारे गये। लोगों ने इसके विरोध में 29 सितम्बर को और भी बड़ी रैली निकालने का निश्चय किया। इसके लिये मातंगिनी ने गाँव-गाँव में घूमकर रैली के लिए 5,000 लोगों को तैयार किया। सब दोपहर में सरकारी डाक बंगले पर पहुँच गये। तभी पुलिस की बन्दूकें गरज उठीं। मातंगिनी एक चबूतरे पर खड़ी होकर नारे लगवा रही थीं। एक गोली उनके बायें हाथ में लगी। उन्होंने तिरंगे झण्डे को गिरने से पहले ही दूसरे हाथ में ले लिया। तभी दूसरी गोली उनके दाहिने हाथ में और तीसरी उनके माथे पर लगी। मातंगिनी की मृत देह वहीं लुढ़क गयी।
इस बलिदान से पूरे क्षेत्र में इतना जोश उमड़ा कि दस दिन के अन्दर ही लोगों ने अंग्रेजों को खदेड़कर वहाँ स्वाधीन सरकार स्थापित कर दी, जिसने 21 महीने तक काम किया।
दिसम्बर, 1974 में भारत की प्रधानमन्त्री इन्दिरा गान्धी ने अपने प्रवास के समय तामलुक में मांतगिनी हाजरा की मूर्ति का अनावरण कर उन्हें अपने श्रद्धासुमन अर्पित किये।
सागरमल गोपा
सागरमल गोपा (1900 - 1946) भारत के स्वतन्त्रता सेनानी एवं देशभक्त थे। वे राजस्थान के निवासी थे।
इनका जन्म जैसलमेर में हुआ था।
इन्होंने अपने क्रांतिकारी भाषणों और लेखों से जैसलमेर महाराजा जवाहर सिंह को नाराज कर दिया।इसलिए इन्हें गिरफ्तार कर लिया गया।
4 अप्रैल 1946 के दिन थानेदार गुमानसिंह ने मिट्टी का तेल डालकर इन्हें जिंदा जला दिया गया।
भारत सरकार ने 1986 में सागरमल गोपा पर डाक टिकट जारी किया गया । उन्होंने तीन किताबे भी लिखी थी  (1) जैसलमेर का गुंडा राज (2) रघुनाथ सिंह का मुकदमा  (3) आज़ादी के दीवाने आदि
संगोली रायण्णा
संगोली रायण्णा (15 अगस्त 1798 – 26 जनवरी 1831) कर्नाटक के स्वतन्त्रता सेनानी एवं योद्धा थे। वह किट्टूर साम्राज्य के सेना प्रमुख थे, उस समय रानी चेन्नम्मा ने शासन किया और उनकी मृत्यु तक ब्रिटिश ईस्ट इंडिया कंपनी से लड़े। उनका जीवन 2012 कन्नड़ फिल्म सांगोली रेयना का विषय था।
सांगोली रेयना कुरुबा जनजाति, सांगोलि गांव में पैदा हुई। उन्होंने 1824 के विद्रोह में भाग लिया और अंग्रेजों ने उन्हें गिरफ्तार कर लिया, जिन्होंने बाद में उन्हें रिहा कर दिया। उन्होंने अंग्रेजों से लड़ना जारी रखा और कितूर के शासक के रूप में अपनाया बेटा शिवलिंगप्पा स्थापित करना चाहते थे। उन्होंने स्थानीय लोगों को संगठित किया और अंग्रेजों के खिलाफ एक गुरिल्ला प्रकार युद्ध शुरू किया। वह और उनकी "सेना" जगह से स्थानांतरित हो गई, सरकारी कार्यालयों को जला दिया, ब्रिटिश सैनिकों को घुमाया और खजाने लूट लिया। उनकी अधिकांश भूमि जब्त कर ली गई थी और इसके बारे में क्या बकाया था। उन्होंने मकान मालिकों पर कर लगाया और जनता से एक सेना का निर्माण किया। ब्रिटिश सैनिक खुले युद्ध में उन्हें पराजित नहीं कर सके। इसलिए, विश्वासघात से, वह अप्रैल 1830 में पकड़ा गया और अंग्रेजों द्वारा कोशिश की गई; और मृत्यु की सजा सुनाई। शिवलिंगप्पा, वह लड़का जिसे नया शासक माना जाता था, भी अंग्रेजों ने गिरफ्तार किया था।
26 जनवरी 1831 को बेलगावी जिले के नंदगढ़ से 4 किलोमीटर दूर एक बरगद के पेड़ से मौत की लटककर रायन्ना को मार डाला गया था।
1829-30 में ब्रिटिशों के विरूद्ध विद्रोह में रानी को सिद्दी योद्धा गजवीरा ने मदद की थी।
नंदगढ़ के पास रेना को दफनाया गया था। किंवदंती का कहना है कि रेना के एक करीबी सहयोगी ने अपनी कब्र पर एक (केला) पौधे लगाए। सामान्य 6 फुट की कब्र के विपरीत, रेयना की कब्र 8 फीट लंबी है क्योंकि रेना लंबा था - 7 फीट से अधिक। पेड़ पूरी तरह से उगाया जाता है और आज तक खड़ा है। पेड़ के पास एक अशोक स्तम्भ स्थापित किया गया था। सांगोली रेयना के नाम पर एक छोटा मंदिर संगोली गांव में बनाया गया था, जिसमें शरीर की इमारत के लिए इस्तेमाल किए जाने वाले दो लकड़ी के वजन से निकला रेना की मूर्ति है। लकड़ी के वजन में से एक मूल है, जिसका उपयोग रेना स्वयं शरीर के निर्माण के लिए किया जाता था। संगोली में रायना की याद में निर्मित एक सामुदायिक हॉल सांगोली के ग्रामीणों की सेवा करता है।
Ballads और अन्य स्मारक
बैंगलोर कर्नाटक में सांगोली रायन्ना की प्रतिमा जी जी गीत ( बलद ) उत्तरी कर्नाटक में बना वीर लोककथा छंद हैं और ऐसे कई गाने कित्तर चेननाम, सांगोली रायन्ना और पूर्व स्वतंत्रता कर्नाटक के अन्य आंकड़ों के बारे में गाए जाते हैं। संगोली रायन्ना का जीवन आकार का कांस्य प्रतिमा, दाहिने हाथ में खुली तलवार वाले घोड़े की सवारी, बैंगलोर के रेलवे स्टेशन के पास स्थापित किया गया था। बैंगलोर शहर के मुख्य रेलवे स्टेशन का नाम बदलकर 2015 में "क्रांतिवेरा सांगोली रायना रेलवे स्टेशन" रखा गया। हालांकि स्टेशन को आधिकारिक तौर पर नामित किया गया और 03-02-2016 को रेलवे स्टेशन "क्रांतिविरा सांगोली रायना" के रूप में अधिसूचित किया गया  2012 में, उनके जीवन इतिहास पर एक फिल्म बनाई गई थी। नागान द्वारा निर्देशित और एक अन्य कन्नड़-भाषा गति चित्र "क्रांतिवीरा सांगोली रायना" (पौराणिक योद्धा सांगोली रायन्ना) का विषय था और दर्शन थूगुदीप, जयप्रदा और निकिता थुक्रल अभिनीत था।
वेस्टजेट
वेस्टजेट एयरलाइन्स कनाडा की एक कम-लागत वाली विमान सेवा है जो कि इस देश की अन्य प्रमुख प्रतिद्वंदी एयरलाइनों के सस्ते विकल्प के रूप मे शुरू की गयी थी। वेस्टजेट संयुक्त राज्य अमेरिका, यूरोप, मेक्सिको, मध्य अमेरिका और कैरेबियाई देशों के १०० से भी अधिक गंतव्यों के लिए नियमित और चार्टर्ड विमान सेवा प्रदान करती है। १९९६ मे स्थापित यह एयरलाइन्स वर्तमान मे एयर कनाडा के बाद देश की दूसरी सबसे पुरानी एयरलाइन्स है और प्रतिदिन ४२५ उड़ानो के द्वारा ४५००० से भी अधिक यात्रियों की सेवा करती है। २०१३ मे वेस्ट जेट के यात्रियों की संख्या १८.५ मिलियन थी और यह उस समय यात्रियों की संख्या के अनुसार उत्तरी अमेरिका की नौवीं सबसे बड़ी एयरलाइन्स थी।
वेस्टजेट एक १०,००० से भी अधिक कर्मचारियों वाली सार्वजनिक कंपनी है, फिर भी इसमे कोई कर्मचारी संघ नही है और यह एयरलाइन्स के किसी भी गठबंधन की सदस्य भी नही है। यह बोइंग ७३७ अगली पीढी के तीनो प्रकार के विमानो के अलावा कुछ लंबी दूरी वाले मार्गों पर बोइंग ७६७ का भी संचालन करती है। इसकी सहायक एयरलाइन्स वेस्ट जेट एन्कोर बौमबार्डियर क्यू ४०० का भी परिचालन करती है. इसका मुख्य कार्यालय कैल्गेरी अन्तर्राष्ट्रीय हवाईअड्डा के समीप ही स्थित है।
२०१५ मे ने अपनी यात्री सेवायों के द्वारा $४.०२९ अरब कैनेडियाई डालर की कमाई की और इसकी प्रति शेयर आमदनी १९% बढ़कर $२.९२ कनेडियन डालर हो गयी। इसी साल इसे स्काइ ट्रॅक्स द्वारा दुनिया के आठवें और उत्तरी अमेरिका के दूसरे सबसे अच्छे कम लागत वाली विमान सेवा के रूप मे आँका गया।
वेस्टजेट एन्कोर इसकी एक सहायक क्षेत्रीय एयरलाइन्स है जिसने २४ जून २०१३ को दो बॉंबर्डियर क्यू ४०० ट्विन-टर्बोप्रॉप विमानो के साथ अपनी सेवा शुरू की।
वर्तमान मे वेस्टजेट और वेस्टजेट एन्कोर उत्तरी और मध्य अमेरिका, युरोप तथा करेबिअन के २० से भी अधिक देशो के लिए १०० से ज़यादा गंतव्यों तक उड़ाने भरती है. इसमे कनाडा के ३६ और युनाइटेड स्टेट्स के २१ शहर शामिल हैं. वेस्ट जेट ओरलांडो और लास वेगास के लिए सबसे अधिक सेवा प्रदान करने वाली कनेडियन एयरलाइन्स है. यह ओरलांडो के लिए कनाडा के विभिन्न शहरों से ११ और लास वेगास के लिए १२ दैनिक उड़ाने संचालित करती है. २००८ के बाद से वेस्ट जेट लास वेगास मे आने वाले यात्रियों की संख्या के अनुसार सबसे बड़ी अंतरराष्ट्रीय एयरलाइन्स है।
वेस्टजेट करेबिअन देशों के २० और मेक्सिको के ७ गंतव्यों (जिनमे से कुछ एक खास मौसम के लिए) के लिए भी सेवा प्रदान करती है।
२०१५ मे वेस्ट जेट ने २०१६ के वसंत ऋतु से लंदन के गॅटविक एयरपोर्ट के लिए अपने नये बोयिंग ७६७ विमान के साथ सेवा आरंभ करने की घोषणा की.
अगस्त २०१६ मे प्राप्त जानकारी के अनुसार वेस्ट जेट के विमान दस्ते मे निम्न ११७ विमान शामिल थे:-
बोयिंग ७३७-६०० - १३ - जल्द ही इन्हें ७३७ मॅक्स ७ और ८ से बदल दिया जाना है
बोयिंग ७३७-७०० - ५७- बदलाव के लिए विचार किया जा रहा है
बोयिंग ७३७-८०० - ४३ -
बोयिंग ७३७-मॅक्स ७ - २५- सितंबर २०१७ मे शामिल होने वाले
बोयिंग ७३७-मॅक्स ८ - ४०- सितंबर २०१७ मे शामिल होने वाले
बोयिंग ७६७-३०० ई आर - ४
२००५ मे वेस्टजेट ने पहली बार लाईव टी. वी. के नाम से अपने बोयिंग ७३७-७०० और ८०० विमानों मे मनोरंजन सेवा की शुरुआत की. इस मनोरंजन सेवा के लिए बेल टीवी के सेटिलाइट नेटवर्क का उपयोग किया जाता है और ग्लोबल टीवी, सी टीवी, सी बी एस, सिटी टीवी, ट्री हाउस टीवी, एबीसी, एन बी सी, टी एस एन और एक वेस्टजेट चॅनेल (जिसमे क्षेत्रीय मानचित्र के अनुसार विमान का वरतंन स्थान, जी पी एस से प्राप्त उँचाई और गति दर्शाई जाती है) दिखाया जाता है. २००७/२००८ के शीत ऋतु से वेस्ट जेट ने बोयिंग ७३७-६०० विमानो मे भी लाईव टी. वी. की सेवा आरंभ कर दी.
स्टोक्स प्रमेय
सदिश कैलकुलस और अवकल ज्यामिति में स्टोक्स का प्रमेय निम्नलिखित है-
वास्तव में स्टोक्स प्रमेय, नीचे दिये गये केल्विन-स्टोक्स प्रमेय का विस्तृत सामान्यीकरण है-
विधिवेत्ता
कानून के विद्वान को विधिवेत्ता कहते हैं। भारत के विश्वविख्यात विधिवेत्ता डॉ॰ भीमराव अम्बेडकर है।
"This is a sequential classification of some notable jurists."
अय्यासामी धरुण
अय्यासामी धरुण () (जन्म ३१ दिसम्बर १९९६) एक भारतीय एथलीट है जो ४०० मीटर और ४०० मीटर हर्डल इवेंट के लिए जाने जाते हैं। इन्होंने २०१६ में ब्राजील के रियो डि जेनेरियो में आयोजित किये गए ग्रीष्मकालीन ओलम्पिक में क़्वालीफाई किया।
धरुण का जन्म ३१ दिसम्बर १९९६ को तमिलनाडु के तिरुप्पुर ज़िले के रवुथमपलयम गांव में हुआ था। इनके पिता का निधन ट्यूबरकुलोसिस की वजह से हो गया तथा इनकी माँ एक विद्यालय अध्यापक है जबकि बहिन वॉलीबॉल की खिलाड़ी है।
धरुण ने कर्नाटक से बैचलर ऑफ आर्ट्स तक की शिक्षा ग्रहण की है।
अहल अल-हदीस
अहले हदीस (फ़ारसी:اهل حدیث‎‎, उर्दू: اہل حدیث‎, ) एशिया में सुन्नी इस्लाम मानते हैं। इन्हें सलफ़ी सुन्नी भी कहा जाता है।सल्फ़ी, या अहले हदीस सुन्नियों में एक समूह ऐसा भी है जो किसी एक ख़ास इमाम के अनुसरण की बात नहीं मानता बल्कि मुहम्मद साहब को अपना इमाम मानते है और उसका कहना है कि शरीयत को समझने और उसके सही ढंग से पालन के लिए सीधे क़ुरान और हदीस (पैग़म्बर मोहम्मद के कहे हुए शब्द) का अध्ययन करना चाहिए और जिस तरह मुहम्मद साहब के साथी अनुयायियों सहाबी ने कुरान और मोहम्मद साहब की हदीस को समझा और उसका मतलब निकाला वही मतलब लेना।
इसी समुदाय को सल्फ़ी सुन्नी और अहले-हदीस, अहले-तौहिद आदि के नाम से जाना जाता है। यह संप्रदाय चारों इमामों के ज्ञान, उनके शोध अध्ययन और उनके साहित्य की क़द्र करता है।
लेकिन उसका कहना है कि इन इमामों में से किसी एक का अनुसरण अनिवार्य नहीं है। उनकी जो बातें क़ुरान और हदीस के अनुसार हैं उस पर अमल तो सही है लेकिन किसी भी विवादास्पद चीज़ में अंतिम फ़ैसला क़ुरान और हदीस का मानना चाहिए। अहले-हदीस उर्फ सलफ़ी सुन्नी इसी लिए एक बार मे तीन तलाक़ और हलाला जैसे मान्यताओ को नही मानते क्यो की इसका सबूत क़ुरान या हदीस में नही मिलता।
सल्फ़ी सुन्नी समूह का कहना है कि वह ऐसे इस्लाम का प्रचार चाहता है जो पैग़म्बर मोहम्मद के समय में था।
युरोप,दक्षिण एशिया तथा मध्य पूर्व के अधिकांश इस्लामिक विद्वान उनकी विचारधारा से ज़्यादा प्रभावित हैं। अमेरिका में भी ज़्यादातर मुसलमान सल्फ़ी सुन्नी समुदाय से हैं
अहले हदीस दो शब्‍दों के मिश्रण से बना शब्‍द है- अहल और हदीस।   हदीस का शाब्दिक अर्थ है बात। हदीस धार्मिक मान्यतों में पैगंबर मुहम्मद की बातों को कहा जाता हैं
अहले हदीस क़ुरान और सुन्नत को ही धर्म और उसके कानून को समझने का स्रोत मानती हैं, ये हर उस चीज़ का विरोध करती हैं जो इस्लाम में बाद में आयी। अहले हदीस का तरीक़ा अस्ल में एक फ़िक्ही और इज्तिहादी तरीक़ा था। दूसरे शब्दों में कहा जाए तो अहले सुन्नत वल जमात के धर्म की समझ रखने वाले अपने तौर तरीक़े की वजह से दो गीरोह में बटे हैं।
अस्हाबे राई समूह का केंद्र इराक़ था। वह हुक्मे शरई को हासिल करने के लिए क़ुरआन और सुन्नत के अलावा इज्तिहाद से भी काम लेता था। यह लोग फ़िक्ह में क़्यास (अनुमान) को मोअतबर (विश्वासपात्र) समझते हैं और यही नहीं बल्कि कुछ जगहों पर इसको क़ुरआन और सुन्नत पर मुक़द्दम (महत्तम) करते हैं।
इस समूह के संस्थापक अबू हनीफा (देहान्त 150 हिजरी) हैं। दूसरे समूह अस्हाबे हदीस का केंद्र हिजाज़ था। यह लोग सिर्फ क़ुरआन और हदीस के ज़ाहिर (प्रत्यक्ष) पर भरोसा करते थे और पूरी तरह से अक़्ल का इंकार करते थे। इस समूह के बड़े उलमा (विद्धवान), मालिक इब्ने अनस (देहान्त 179 हिजरी), अहमद इब्ने हम्बल हैं। अरब के अधिकांश विद्वान अहमद इब्न हम्बल कि विचारधारा से प्रभावित हैं।
अहले हदीस पंथ के मानने वाले तक़लीद नहीं कही करते, वो मानते हैं कि क़ुरान और सुन्नत से ही सारे मसले और धर्म के कानून को समझा जा सकता हैं और इसके लिए किसी एक इमाम की तक़लीद की ज़रूरत नहीं है।
प्रानपीर बादशाह् मकबरा
प्रानापीर बादशाह की कब्र  एक 14 वीं सदी का मकबरा  है , जो कि सफेद शिव मंदिर की सामग्री निर्मित  है।  यह भारत के हरियाणा राज्य में , हिसार शहर के महावीर स्टेडियम के समीप स्थित है।
यह मकबरा गवर्नमेंट कॉलेज हिसार के परिसर के भीतर पंचायत भवन की बगल में स्थित है। पास मे महावीर स्टेडियम है। यह कब्र बाबा प्रानपीर बादशाह की है। वे शेर बहलोल या दाना शेर के आध्यत्मिक गुरु थे। शेर बहलोल ने  पहले से ही बताया था कि  गयासुद्दीन तुग़लक़ का (१३२०-१३२५ ई॰) एक दिन दिल्ली सल्तनत का सुल्तान बनेगा।
कब्र को एक उन्छे मंच पर बनाया गया है। इसे एक निश्चित ऊंचाई तक सफेद कन्कर् पत्थर ब्लॉक का उपयोग कर निर्मित किया गया है। जो कि सम्भवता मुस्लिम आक्रमणकारियों नष्ट किये गये किसी  एक हिंदू मंदिर से लिये गये होगे।  कब्र का शीर्ष लखुआरी ईंटों का उपयोग कर बनाया गया है, सभी चार दिशओ मे धनुषाकार द्वार है।   शीर्ष का गुंबद एक अष्टकोणीय आधार पर स्थित है। वहाँ  इसके अंदर किसी की मजार होने के कोई सबूत नहीं है।
कब्र में है की जीर्ण-शीर्ण हालत में है, कुछ मामूली मरम्मत का काम   भारतीय पुरातत्व सर्वेक्षण के द्वारा लिया गया है।
फतेहगंज पूर्वी
फतेहगंज पूर्वी (Fatehganj Purvi) भारत के उत्तर प्रदेश राज्य के बरेली ज़िले में स्थित एक कस्बा है।
यह नगर बरेली जिले की पूर्बी सीमा पर स्थित है, इसी नगर के बाद तिलहर तहसील की सीमा प्रारम्भ होती है, लखनऊ से बरेली आने पर यह नगर बरेली से 40 किलोमीटर पहले स्थित है। नगर के पूर्व में तिलहर, पश्चिम में फरीदपुर स्थित हैं। यह कस्बा, बहगुल नदी के किनारे बसा हुआ है। इसकी मौजूदा जनसंख्या 15000 से अधिक है।इस थाना क्षेत्र के अन्तर्गत 72 गांव शामिल है। इसके वर्तमान अध्यक्ष प्रदीप कुमार अग्रवाल भाजपा से है ।
यह नगर बरेली जिला मुख्यालय से 40 किलोमीटर पूर्व में, राषट्रीय राजमार्ग-24 पर स्थित है। यहां का निकटतम रेलवे स्टेशन ￼￼बिलपुर￼￼ (उत्तर रेलवे) है, जहां बरेली प्रयाग एक्सप्रेस, बरेली वाराणसी एक्सप्रेस ट्रेनें रुकती हैं।
इस नगर की जीविका का मुख्य साधन व्यापार है। साहूकारा बाजार, स्टेशन रोड का बाज़ार यहाँ के मुख्य बाज़ार हैं। यहाँ का ट्रॉली का व्यापार दूर दूर तक प्रसिद्ध है। यहाँ की बनी ट्रॉलियां आस पास के अलावा अन्य प्रदेशों में भी खरीद कर ले जाई जाती हैं।
यह आस पास के गावों के लिए शिक्षा का एक मात्र स्थान है। यहाँ लगभग 10 निजी विद्यालय हैं। यहाँ सरस्वती विद्या मन्दिर, कृषक समाज इंटर कॉलेज, अंबेडकर इन्टर काॅलेज आदि प्रमुख इंटर कॉलेज हैं। ग्लोरियस डिग्री कॉलेज व सरदार पटेल आई टी आई भी यही स्थित है।
मोहम्मद अनास
मोहम्मद अनास याहिया () (जन्म १७ सितम्बर १९९४) भारतीय स्प्रिंटर हैं। इन्होंने ब्राजील के रियो डि जेनेरियो में आयोजित किये गए २०१६ ग्रीष्मकालीन ओलम्पिक खेलों में ४०० मीटर की स्पर्धा में भारत का प्रतिनिधित्व किया था।
ठोस कोण
ठोस कोण (solid angle ; संकेत: ) ज्यामिति में, त्रिविम अवकाश में किसी वस्तु द्वारा, किसी बिन्दु पर बनाया गया द्वि-विम कोण है। यह दर्शाता है कि उस बिन्दु से देखने पर वह वस्तु 'कितनी बड़ी' दिखेगी। अन्तराष्ट्रीय इकाई प्रणाली में ठोस कोण को स्टेरेडियन से मापते हैं जो एक विमारहित राशि है। इसका संकेत है- sr.
पास स्थित छोटी वस्तु दूर स्थित बड़ी वस्तुओं के बराबर ठोस कोण बना सकती हैं। इसीलिये दूर स्थित बड़ी वस्तुएँ भी छोटी दिखतीं हैं। उदाहरण के लिये यद्यपि चन्द्रमा, सूर्य की अपेक्षा बहुत छोटा है फिर भी धरती से देखने पर दोनों लगभग समान 'आकार' के दिखाई देते हैं। इसका कारण है कि चन्द्रमा, सूर्य की अपेक्षा धरती से बहुत पास है।
जहाँ :
बर्मा की सेना
बर्मा की सेना का आधिकारिक नाम तात्पदौ (बर्मी लिपि : တပ်မတော်) है। बर्मा की सेना, बर्मा के रक्षा मंत्रालय द्वारा प्रशासित है। इसके तीन भाग हैं- बर्मी थलसेना, बर्मी जलसेना और बर्मी वायुसेना।
कीटोएसिडता
कीटोएसिडता, कीटोन अम्लमयता या कीटोएसीडोसिस (Ketoacidosis) उस स्थिति को कहते हैं जिसमें शरीर में कीटोन की मात्रा बहुत अधिक बढ़ जाती है। मानव शरीर में बनने वाले दो प्रमुख कीटोन हैं - एसिटोएसिटिक अम्ल तथा बीटा-हाइड्रॉक्सीब्यूटीरेट। इनका निर्माण वसा अम्लों के टूटने से एवं अमिनो अम्लों के विऐमीनन (deamination) से होता है।
उच्च डायबेटिक कीटोएसीडोसिस में रक्त के अंदर अम्ल बनने लगता है। लम्बे समय तक मधुमेह होने के कारण यह होता है। यह जानलेवा हो सकती है, लेकिन डाक्टरो की सलाह से इसका इलाज हो सकता है।
कीटोएसिडता के तीन मुख्य कारण हैं- अल्कोहल का सेवन, उपवास, तथा मधुमेह। इनके कारण तीन तरह की किटोएसिडता उत्पन्न होती है।-
मधुमेह के दौरान जब शरीर में इंसुलिन खत्म हो जाता है और शरीर में रक्त कोशिकाएँ शर्करा का उपयोग बंद कर देती हैे, ऐसी स्थिति में शरीर वसा (fat) का इस्तेमाल शुरू कर देता है। वसा के जलने के दौरान एसिड बनता है, जिसे कीटोनस कहते है। जब यह लम्बे समय खून में मिश्रित हो जाता है तो पहले आदमी कोमा में चला जाता है और उसके बाद उसकी मृत्यु भी हो जाती है।
अन्नपूर्णानन्द
अन्नपूर्णानंद (२१ सितंबर, १८९५ ई. - ४ दिसंबर, १९६२) हिंदी में शिष्ट और श्लील हास्य के लेखक थे। विख्यात मनीषी तथा राजनेता डॉ॰सम्पूर्णानन्द के आप छोटे भाई थे।
उनकी पढ़ाई उत्तर प्रदेश के गाजीपुर के एक छोटे स्कूल से आरंभ हुई और मोतीलाल नेहरू के पत्र 'इंडिपेंडेंट' में कुछ समय श्रीप्रकाश के साथ काम किया। २२ वर्ष की वय में साहित्य के क्षेत्र में आए, प्रसिद्ध हास्यपत्र 'मतवाला' में पहला निबंध प्रकाशित हुआ-'खोपड़ी'। इन्होंने हिंदी के शिष्ट हास्य रस के साहित्य को ऊँचा उठाया। इनपर उडहाउस आदि का काफी प्रभाव था। लिखते बहुत कम थे पर जो कुछ लिखा वह समाज के प्रति मीठी चुटकियाँ लिए हुए कुरीतियों को दूर करने के लिए और किसी के प्रति द्वेष या मत्सर न रखकर समाज को जगाने के लिए। उनका हास्य कोरे विदूषकत्व से भिन्न कोटि का था।
वह काफी दिनों तक राष्ट्रकर्मी दानवीर श्री शिवप्रसाद गुप्त के सचिव भी रहे। आपकी निम्नलिखित छह रचनाएँ पुस्तकाकार प्रकाशित हो चुकी हैं- मेरी हजामत, मगन रहु चोला, मंगल मोद, महकवि चच्चा, मन मयूर तथा मिसिर जी। आपका निधन जयपुर में ४ दिसंबर, १९६२ को ६७ वर्ष की आयु में हुआ।
अनेकान्तिक हेतु
अनेकांतिक हेतु, हेत्वाभास का एक भेद है जिसे सव्यभिचार भी कहते हैं।
अनुमान में हेतु को साध्य की अपेक्षा कम स्थानों पर किंतु साध्य के साथ रहना चाहिए। यदि हेतु ऐसा नहीं है तो वह अनेकांतिक है। इस अवस्था में हेतु या तो साध्य से अलग रहता है, या केवल उस स्थान पर रहता है जहाँ साध्य की सिद्धि करनी है या उस हेतु का कोई दृष्टांत नहीं होता। इसलिए इसके तीन भेद होते है :
सपना भवनानी
सपना भवनानी (जन्म : ५ जनवरी, १९७१) मुम्बई की केशसज्जाकार (हेयरस्टाइलिस्ट) हैं।
जिन्सन जॉनसन
जिन्सन जॉनसन () (जन्म १५ मार्च १९९१) एक भारतीय स्प्रिंटर है जो ८०० मीटर इवेंट में हिस्सा लेते हैं। इन्होंने पुरुष वर्ग के ८०० मीटर दौड़ में २०१६ ग्रीष्मकालीन ओलम्पिक में क़्वालीफाई किया।
जॉनसन का जन्म १५ मार्च १९९१ को भारतीय राज्य केरल के कोज़ीकोडे जिले के चक्कीत्तपरा गांव में हुआ था। इन्होंने विद्यालयी शिक्षा सेंट जॉर्ज हाई स्कूल से की।
अंतिम गति
अंतिम गति अथवा वेग (en: terminal velocity) किसी वस्तु के द्वारा प्राप्य उच्चतम वेग होता है, जब वह वस्तु किसी तरल पदार्थ या हवा के माध्यम से चलती या गिरती है।  यह स्थिति तब आती है जब किसी वस्तु को खींचने पर लगने वाला बल और उस वस्तु का वज़न दोनों जुड़कर उस वास्तु पर लगने वाले गुरुत्वाकर्षण बल के बराबर हो जाये। अतः उस पर लगने वाला कुल बल 0 हो जाता है। अतः उस समय उस वस्तु का त्वरण भी 0 होता है।
टर्मिनल वेग के समय उस वस्तु की गति न तो बढती है न ही घटती है, वह एक समान रहती है।
जैसे ही वस्तु कि गति पद्धति जाती है, तो जिस के माध्यम से वह वस्तु गुजर रही है (पानी और हवा इत्यादि) वह उस पर उल्टा बल भी लगता है। जिस बल के चलते उस वस्तु कि गति पर फर्क पड़ता है। और अन्तः एक समय ऐसा अत है जब उस वस्तु कि गति न तो बढती है न ही घटती है। ऐसी स्थिति में उस वस्तु कों खींचने वाला बल पृथ्वी के गुरुत्वकर्ष्ण बल के बराबर हो जाता है।
किसी भी वस्तु को अंतरिक्ष में प्रक्षेपित करने के लिए यह आवश्यक है कि उसकी गति टर्मिनल गति से अधिक हो।
फुफ्फुसीय शोथ
फुफ्फुसीय शोथ () वह तरल पदार्थ होता है, जो फेफड़ों के हवा रिक्त स्थान और परेंकाय्मा (parenchyma) में जगह ले लेता है। इस तरल पदार्थ की वजह से इम्पैरेड गैस एक्सचेंज अर्थात फेफड़ों द्वारा गैस विनिमय में दिक्कत होती है, और इसकी वजह से सांस लेने और छोड़ने की प्रक्रिया भी बाधित होती है।
2016 ग्रीष्मकालीन ओलम्पिक में गाम्बिया
गाम्बिया की प्रतियोगिता में 2016 के ग्रीष्मकालीन ओलंपिक में रियो डी जनेरियो, ब्राज़िल, 5 से 21 अगस्त, 2016. इस देश के आठवें लगातार उपस्थिति ग्रीष्मकालीन ओलंपिक में.
Gambian एथलीटों अब तक हासिल की योग्यता के मानकों में निम्नलिखित एथलेटिक्स में घटनाक्रम (अप करने के लिए 3 के एक अधिकतम एथलीटों में प्रत्येक घटना के लिए): गाम्बिया योग्य है एक जुडोका के लिए पुरुषों की लाइटवेट श्रेणी (73 किग्रा), खेलों में वाचक देश की ओलिंपिक में शुरुआत खेल. फेय Njie अर्जित एक महाद्वीपीय कोटा से मौके अफ्रीकी क्षेत्र के रूप में केवल Gambian जुडोका में IJF विश्व रैंकिंग की सूची 30 मई, 2016. गाम्बिया प्राप्त हुआ है एक सार्वभौमिकता निमंत्रण से फिना भेजने के लिए एक पुरुष तैराक के लिए पहली बार ओलंपिक के लिए।
लीसर्जिक एसिड डाईएथिलेमाइड
लीसर्जिक एसिड डाईएथिलेमाइड (LSD) एक अर्धसंश्लेषित औषधि है जो मनोवैज्ञानिक प्रभाव देती है। इसको खाने से व्यक्ति अपना संतुलन खो देता है और आस-पास के वातावरण से बिलकुल ही अलग हो जाता है। वह सब बातें सोचने लगता है जिसका वास्तविक जीवन से कोई लेना देना नही होता। इसका सेवन लोग इंजेक्शन से करते है। इसे निगलते भी है और यह जेलाटीन के रूप में भी ली जाती है। लीसर्जिक एसिड डैथ्यलामैड इगोट फंगस में पाया जाता है और यह LSD-25 के नाम से भी जाना जाता है। यह रंगहीन, स्वादहीन एवम गंधहीन क्र्यस्तालीय पदार्थ होता है जो की पानी और अल्कोहल में आराम से घुल जाता है। यह औषधि बैटरी एसिड, डॉट्स, बैरल्स, घोस्ट आदि नामों से भी जानी जाती है।
लीसर्जिक एसिड डैथ्यलामैड का प्रभाव शारीरिक और मानसिक दोनों रूप में होता है। भूख कम कर देता है। इसका सेवन करने से व्यक्ति उन सब चीजों का एहसास करता है जो वास्तव में कभी घटी भी नही। यह लोगों के मन में डर उत्पन्न करता है और इसके सेवन के बाद व्यक्ति और भी उत्सुक हो जाता है अपने डर के प्रति। लीसर्जिक एसिड डैथ्यलामैड व्यक्ति की मानसिक स्थिति को पूरी तरह से परिवर्तित करने में मदद करते हैं।
मनुष्यों में नए नैदानिक एलएसडी प्रयोग 200 9 में पहली बार 35 वर्षों में शुरू हुए. 1 9 50 के दशक के आरंभ से 1 9 70 के दशक के दौरान, मनोचिकित्सकों, चिकित्सकों और शोधकर्ताओं ने एलएसडी को शराब के इलाज के साथ-साथ उन्नत चरण कैंसर वाले लोगों में चिंता और अवसाद के लिए हजारों लोगों को प्रशासित किया।
बलात्कार जांच
बलात्कार जांच एक प्रक्रिया है जानकारी जमा करने की संदिग्ध बलात्कार, समेत फॉरेंसिक पहचान करना और बलात्कार के प्रकार का विश्लेषण करना।  जादा तर बलात्कार वो लोग करते हैं जो शिकार के जन पहचान के होते हैं एसा एक सर्वे से पता लगाया गया है। इसी करन अपराधी जल्द ही पकड़ा जाता है।  अपराधिक स्थान पर मिलने वाले सबूत जो बलात्कार और बलात्कारी से जुड़े हुए हैं वह है: जैविक सबूत इन सबूतों के विश्लेषण से यह पता लग जाता है कि कोई यौन संपर्क हुआ है या नही।  विश्लेषण दोनों का होता है संदिग्ध का भी और शिकार का भी। इससे यह पता लग जाता है कि यौन संपर्क हुआ है।
संदिग्ध की जाँच करने के लिए उन सबूतों से मिलाया जाता जो अपराधिक स्थान से प्राप्त हुए हैं। जेसे की
जिस के साथ बलात्कार हुआ है उसकी अच्छे से जाँच की जाती है। जाँच करने के तरीके-
छोटा भीम
छोटा भीम () एक भारतीय कार्टून फ़िल्म या धारावाहिक है जो २००८ साल से पोगो टेलीविजन चैनल पर प्रदर्शित हो रही है। ये कार्टून फ़िल्म बच्चों को बेहद पसंद आती है।
इस श्रृंखला में छोटे भीम और उसके दोस्त ढोलकपुर के राजा इंद्रवर्मा और ढोलकपुर राज्य को बुरी ताकतों से बचाने के लिये कार्य करते रहते हैं। इस सीरियल में विवेक त्रिवेदी (भीम) मुख्य अभिनेता है। इसके अलावा टुनटुन मौसी की बेटी छुटकी है। अन्य पात्रों में चार वर्षीय बालक राजू, जग्गू बंदर, कालिया पहलवान, ढोलू और भोलू तथा कीचक भी हैं।
मुख्य किरदार भीम, चुटकी, राजू, जग्गू, कालिया, ढोलु, भोलु व राजकुमारी इंदुमति हैं ।
फूलदेव सहाय वर्मा
डॉ फूलदेव सहाय वर्मा (जन्म: फरवरी, १८९८), काशी हिन्दू विश्वविद्यालय में रसायन विज्ञान के विभागाध्यक्ष, हिन्दीप्रेमी तथा लेखक थे। उन्होने हिन्दी में विज्ञान के अनेक ग्रन्थों, पत्रपत्रिकाओं एवं लेखों का प्रणयन किया। उन्होने हिन्दी विश्वकोश का भी सम्पादन किया।
डॉ फूलदेव सहाय वर्मा का जन्म बिहार के सारन जिला के कोंडसर ग्राम में हुआ था।
भारत चैम्बर ऑफ कॉमर्स
भारत चैम्बर ऑफ कॉमर्स भारत के व्यापारिक संगठनों का एक संघ है। कलकत्ता में स्थित इस संघ की स्थापना वर्ष 1925 में हुई थी और उस समय इसे एसोसियेशन ऑफ मर्चेन्ट्स के रूप में जाना जाता था।